‘બાઝાર’ માં તેનો શકુન કોઠારી તરીકે એન્ટ્રીસીન તાળીઓ અને સીટીઓ મેળવી જાય છે. ‘ઓમકારા’ ના લંગડા ત્યાગીની જેમ જ આ ભૂમિકામાં તે દમદાર અભિનય કરી ગયો છે. તે આખી ફિલ્મમાં પોતાના પાત્રમાં સમાયેલો લાગે છે. ગુજરાતી સંવાદ બોલવામાં તે કમાલ કરે છે. જોકે, ફિલ્મમાં ગુજરાતી વધુ હોવાથી અન્ય રાજ્યોમાં આ ફિલ્મનું બજાર ઠંડું જ રહ્યાંં છે. ફિલ્મનું તે એકમાત્ર જમા પાસું ગણાયો છે. ૫હેલી વખત કામ કરતા રોહન મહેરાએ એટલા આત્મવિશ્વાસ સાથે કામ કર્યું છે કે ખ્યાલ આવી જાય કે અભિનય તેના લોહીમાં છે અને તે પિતા વિનોદ મહેરાનો અભિનય વારસો સાચવશે. રોહન પોતાને મળેલી તકનો ઉ૫યોગ કરી ગયો છે.